**Meno, priezvisko, dát. narodenia, trvalé bydlisko poškodenej osoby**

telefónne číslo, e-mailová adresa

**Generálna prokuratúra SR**

**Štúrova 2  
812 85 Bratislava**

**Vec: Oznámenie o podozrení zo spáchania trestného činu podvodu**

V zmysle § 196 ods. 1 Trestného poriadku č. 301/2005 Z.z. týmto podávam trestné oznámenie na neznámeho páchateľa pre podozrenie zo spáchania trestného činu podvodu podľa § 221 Trestného zákona č. 300/2005 Z.z. a/alebo iného trestného činu, ktorého znaky skutkovej podstaty boli naplnené nižšie uvedeným konaním resp. nekonaním.

1. Uzavrela som kúpnu zmluvu o kúpe tovaru: ........(opis tovaru) s predávajúcim, ktorý vystupuje pod loginom (prihlasovacím menom) ........, a to na základe inzerátu predávajúceho  v sekcii Bazár (<http://www.modrykonik.sk/market/>) na internetovej stránke [https://www.modrykonik.sk/](https://www.modrykonik.sk/" \t "_blank) .

    Dôkazy:

* Inzerát predávajúceho (príloha 1),
* Profil predávajúceho na  [www.modrykonik.sk](http://www.modrykonik.sk/" \t "_blank) : …….

2. Za tovar som riadne predávajúcemu zaplatila kúpnu cenu vo výške ........ EUR na bankový účet predávajúceho č. ........, avšak tovar mi do dnešného dňa nedodal. Na moje výzvy nereaguje.

    Dôkazy:

* Doklad o zaplatení kúpnej ceny (napr. výpis z účtu, príkaz na úhradu,  potvrdenie od banky, a pod.) – príloha 2,
* Výzvy na dodanie tovaru (napr. e-maily, správy cez [https://www.modrykonik.sk/](https://www.modrykonik.sk/" \t "_blank) , a pod.) – príloha 3.

3. Predávajúci ma týmto uviedol do omylu a obohatil sa na škodu môjho majetku  a spôsobil mi tým škodu. S ohľadom na uvedené okolnosti sa cítim byť podvedená, pretože podľa môjho názoru predávajúci od samotného začiatku vôbec nemal v úmysle mi tovar dodať, ale iba zneužil moju dôveru a vylákal odo mňa peniaze a mnou zaplatenú kúpnu cenu za nedodaný tovar mi doteraz nevrátil a keďže nereaguje na moje výzvy, tak ju ani vrátiť nemieni.

Na základe vyššie uvedených skutočností mám dôvodné podozrenie, že bola naplnená skutková podstata trestného činu podvodu, príp. iného trestného činu a žiadam preto, aby bolo celá vec riadne prešetrená a aby bolo v tejto veci začaté trestné stíhanie voči páchateľovi (predávajúcemu) a zároveň, aby som bola písomne informovaná o výsledkoch Vášho vyšetrovania.

S trestným stíhaním predávajúceho ako obvineného súhlasím a navrhujem, aby súd v odsudzujúcom rozsudku uložil predávajúcemu ako obžalovanému povinnosť nahradiť mi škodu vo výške ........ EUR, ktorá mi bola spôsobená jeho trestným činom.

V ........................., dňa ....................                    \_\_\_\_\_\_\_\_\_\_\_\_\_\_\_\_\_\_\_\_\_\_\_

                                                                                      Podpis poškodeného

Počet príloh: 3

Priložiť vytlačený inzerát s komunikáciou, doklad o zaplateni, výzvy na dodanie tovaru.